  Майя Бывальцева 14-тӥ шуркынмонэ Ижкарын Удмуртиысь Калыкъёслэн эшъяськон юртазы «Удмурт шыкысысь ваньбуръёс» бичетэн тодматон ортчиз. Отчы шошма удмуртъёслэн кырӟанъёссы, эктонъёссы но шудонъёссы пыризы. Книгаез кылдытон но солэн пуштросэз сярысь ивортодэтъя «Удмуртия» агентстволы бичетэз радъясь, Татарстанысь Балтась ёросысь Сэръя гуртысь клублэн кивалтӥсез Леонид Сапожников. Сборник сӥземын шошма удмуртъёслы. Шошма шурен герӟаськем ним со, Шошма шур кузя интыяськем удмурт гуртъёс. Шошма удмуртъёс уло Татарстанысь Балтась ёросын, (Марий Элысь - ре.) Мари-Турек ёросысь Карлыган котырын но Малмыж котырысь удмуртъёс – ваньзэ-ӧвӧлзэ ми люкаськиськомы ог 40-лэсь тросгес удмурт гуртъёс Леонид Сапожников, «Удмурт шыкысысь ваньбуръёс» бичетэз радъясьСолэн верамезъя, бичетэ 1 сюрслэсь трос кырӟанъёс пыризы, тросэз - ньыль чуръемесь. Нош пуштроссы туж пӧртэмесь луо. Тужгес но бадӟым инты басьто зоутэн ӝӧксьӧр кырӟанъёс, собере мыно ни кисьтон кырӟанъёс, лекрут кырӟанъёс, сюан кырӟанъёс, егитъёслэн такмакъёссы, хороводэн шудонъёс. Пыремын на сборнике эшшо кузьгес поэтической кырӟанъёс но, но та кырӟанъёс ми пӧлы вуэмын палэнысь - Удмурт шаерысь Леонид Сапожников, «Удмурт шыкысысь ваньбуръёс» бичетэз радъясь «Удмурт шыкысысь ваньбуръёс» бичетэн тодматон 9 фото Бичетэ пӧртэм вакытъёсысь кырӟанъёс пыртэмын. Вань туалаосыз но, кылсярысь, Леонид Сапожниковлэн анаеныз гожтэмъёсыз. Нош тужгес вашкалосызлы сюрс арлэсь трос, оло. Тужгес вашкалазэ валаны луэ кырӟанлэн пуштросэзъя. Тани: «Туганэ, тыныд мар бен сётом? Булгарысь ваем вуз ӧвӧл. Булгар кыдёкын, кусыпмы матын. Кулытозь валче мед уломы». Та ньыль чурен кырӟанын шараяськиз Булгар карлэн нимыз. <…> Пазьгемын вал со 1236-тӥ арын. Озьыен, та кырӟанлы ини сюрс ар шуымон - Булгар кар сяськаяськыку кылдэм кырӟан та. Леонид Сапожников, «Удмурт шыкысысь ваньбуръёс» бичетэз радъясьБичетлэн вордӥськон сюресэз но туж кузь луиз. Леонид Сапожниковлэн верамезъя, со бордын нимысьтыз ужаны кутскизы 1997-тӥ арын. Но азьвылгес, 1992-тӥ арын, Балтась ёросын потӥсь «Азьлане» газетын вашкала кырӟанъёссэс люканы но печатланы ӧдъязы. Нош со ошмес синэз усьтӥз 1991-тӥ арын Ижкарын 22-тӥ шуркынмонэ ортчем «Удмурт Кенешлэн» нырысетӥ съездэз. Отысь ӟырдаса бертэм мылкыдын ньыль делегатъёсмы пӧлын «Азьлане» газетлэн редакторез Кунаев Александр Михайлович но вал, со вазиськиз калыклы, ойдолэ, вашкала кырӟанъёсмес люкаломе Леонид Сапожников, «Удмурт шыкысысь ваньбуръёс» бичетэз радъясьКнигалэн быдӟалаез сярысь вераса, Леонид Сапожников серекъяса вераз: «Титаник» быдӟа!». Соин но бичетэз ӝог гинэ поттыны ӧз быгатэ, макетэз 2011-тӥ арын дась вал ке но ини. Али но туж пичи тиражен печатлазы. Куке но Инмар сётоз али бадӟым тиражен поттыны шуыса осконэн улӥсько, но бадӟым тиражен поттэмлэсь азьло мынам сое учкеме потӥз, кыӵегес ӟечлыкез луоз люкам фотоматериалъёслэн. Фотографиос туж трос, соин но поттӥмы али дӥсьтыса но дӥсьтытэггес 10 быртыксэ гинэ. Туэ гужем август толэзьын потӥз 10 быртыкез, 55 сюрс манет усиз со Леонид Сапожников, «Удмурт шыкысысь ваньбуръёс» бичетэз радъясьОзьы ик со бадӟым тиражен поттэм бичет лыдӟиськонниосы но вӧлмоз шуыса оскемзэ вераз. Ватсалом, бичетэн тодматсконэ лыктэмъёс отысь кырӟанъёсты улэпкын адӟыны быгатӥзы, соосты сцена вылын «Сыръя зоутъёс» ансамбль но «Айкай» театр возьматӥзы. Леонид Сапожниковлэн верамезъя, фольклор коллективъёс котькудаз сямен гуртын вань. Соос вашкала кырӟанъёсты утьыны но вӧлмытыны юртто. Книгае гожтэм кырӟанъёс - букваос гинэ, дискез поттӥд ке, со «пассивное слушание» ӟуч сямен. <…> Котькуд гурт клубъёсын вань кыӵе ке но фольклор коллективъёс. Удмуртъёслэн фольклорзы кужмо бере, соос ини удмурт фольклорен азьлань мыныны быгато, вормыса но потыло. Котькудаз фольклор коллективъёсын чузъяськыло та кырӟанъёс, эктонъёс сцена вылэ потыло Леонид Сапожников, «Удмурт шыкысысь ваньбуръёс» бичетэз радъясьТодэ вайытом, кылем арын гужем «Сыръя зоутъёс» ансамбль Ижкаре Кубыз фестивале вуылӥз.  Тегъёс: Лулчеберет Ижкар Удмуртия йӧскалыклулчеберет удмуртъёс кырӟан 100ар  